_:n3a7187da9b854e17b7239b79f6b21498xb0
<http://schema.org/articleBody>
"Kavala pripada obitelji sjenka (Sciaenidae). Može narast do 52 cm dužine i 4 kg težine, međutim takvi primjerci su vrlo rijetki. Ima povišeno tijelo, visok trup sa strana spljošten, poveću glavu i vrlo čvrste ljuske. Kavala je zelenkasto smeđe boje, sa strana pozlaćeno. Odozdo je žućkasto srebrenkasta, često s tamnim točkama. Kavale se mrijeste od svibnja do srpnja. Živi na dubinama od 10 do 50 metara, uglavnom na stjenovitom priobalju obraslom algama. Voli rupe i procijepe u kojima se često skriva. Živi u manjim jatima i po prirodi je strašljiva i plaha riba. Kavala voli mutno i hladno more i vrlo je osjetljiva na nečistoće. Hrani se sitnom ribom, mekušcima i rakovima. Pripada zajednici bentosa. Možemo je pronaći uzduž cijelog Jadrana, nešto je brojnija u srednjem Jadranu. Karakteristike Porodica: Sciaenidae Latinski naziv: Sciaena umbra Engleski naziv: Black umber Prosječan primjerak: 0,3 kg Najveći ulovljen primjerak na Jadranu: nema Najveći ulovljen primjerak na Ludom Moru: nema Kako se najčešće lovi: parangal, podvodni ribolov Omiljena ješka: lignja, srdela, crv, trp Mrijest: kraj proljeća - početak ljeta Lovostaj: 15.5. - 15.7. Minimalna veličina: nema Zanimljivosti Kavala je u ne tako davnoj prošlosti bila mnogo prisutnija, boravila je pliće, i često se lovila. Danas je ima pak puno manje, zadržava se dublje i zaštićena je. Međutim, minimalna veličina od 30 cm je ukinuta, ipak sugeriramo, budite savjesni. Kavala je vrlo ukusna riba. Lovostaj na kavale je od 15.5. - 15.7. Galerija {gallery}wiki/ribe/kavala{/gallery}"
<https://ludomore.com/wiki/ribe/clanak/kavala-sciaena-umbra>